Arendals Bryggeri

Arendals Bryggeri AS er norsk bryggeri grunnlagt i 1839.

 Historie 
Bryggeriet ble grunnlagt i Arendal sentrum i et tidligere brennevinsbrenneri under navnet «Kittilsbugts Bryggeri» av Gregers Salvesen, og produserte flaskeøl og skibsøl. Fra 1846 ble det brygget bayersk øl, og fra 1853 bokkøl. I 1876 sto et nytt bryggeri ferdig under navnet Arendals Bryggeri. Etter Arendalskrakket i 1886 gikk bryggeriet konkurs, men ble gjenopptatt og fikk på nytt økonomiske problemer i 1909. Da ble «A/S Arendals Bryggeri og Mineralvandfabrik» etablert, og produksjonen startet igjen med blant annet bayersk øl, bokkøl og pilsenerøl. Arendals bryggeri på vei mot konkurs, Avtrykk.no, 08.12.2016

Økende salg på 1960-tallet førte til nytt bryggeri på Stoa, ferdigstilt i 1973. Selskapet ble en del av Nora Industrier i 1980 og omorganisert som «Ringnes Arendals Bryggeri AS» i 1988. Bryggeriet var senere flere ganger truet av nedleggelse, men ble reddet av lokal støtte og endrede rammevilkår, blant annet i 1999, 2003 og 2005. NRK – Arendals Bryggeri kan bli lagt nedNRK – Arendals Bryggeri reddet

I 2009 kjøpte Arendal kommune bryggeritomten, mens driften ble overtatt av det nyopprettede Arendals Bryggeri AS.DN – Ansatte kjøper bryggeri 16. desember 2022 ble bryggeriet solgt til Jan Sigurd Otterlei, mens tomten på Stoa ble overtatt av et finsk selskap.Agderposten - Selger trolig bryggeriet til storinvestorAgderposten - Dette er den nye eieren av bryggeritomta

 Produkter 
Bryggeriets viktigste produkt var lenge Arendals Pilsner, som i 1996 fikk bronsemedalje i Brewing Industry International Awards. Etter salget i 2009 beholdt Ringnes merkerettighetene og flyttet produksjonen til Gjelleråsen, mens Arendals Bryggeri lanserte pilsnerølet 1839, oppkalt etter etableringsåret.

 Referanser 

 Kilder 
APVs historie MS Word-format

 Eksterne lenker 



Kategori:Næringsliv i Arendal
Kategori:Norske bryggerier
Kategori:Carlsberg
Kategori:Selskaper etablert i 1839
Kategori:1839 i Norge